Diari Oficial de la Generalitat Valenciana


Sumari del DOGV 9219, del 19-11-2021 (2021/11585)

RESOLUCIÓ de 8 de novembre de 2021, de la Direcció General de Desenvolupament Rural, per la qual es concedeixen les ajudes regulades en l'Ordre 21/2018, de 9 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes a la valorització dels productes de qualitat agroalimentària diferenciada, promoció dels productes agroalimentaris de proximitat de la Comunitat Valenciana i foment dels canals adequats per a garantir la disponibilitat de productes ecològics de proximitat, convocatòria 2021. Annex I. Valorització dels productes de qualitat agroalimentària diferenciada.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9219

Data del DOGV
:   19-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11676


Data del document
:   08-11-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 8 de novembre de 2021, de la Direcció General de Desenvolupament Rural, per la qual es concedeixen les ajudes regulades en l'Ordre 21/2018, de 9 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes a la valorització dels productes de qualitat agroalimentària diferenciada, promoció dels productes agroalimentaris de proximitat de la Comunitat Valenciana i foment dels canals adequats per a garantir la disponibilitat de productes ecològics de proximitat, convocatòria 2021. Annex I. Valorització dels productes de qualitat agroalimentària diferenciada. [2021/11358]  
  
Vista l'Ordre 21/2018, de 9 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes a la valorització dels productes de qualitat agroalimentària diferenciada, promoció dels productes agroalimentaris de proximitat de la Comunitat Valenciana, i foment dels canals adequats per a garantir la disponibilitat de productes ecològics de proximitat (DOGV 8344, 23.07.2018).  
Vista la Resolució de 22 de març de 2021, de la consellera d'Agricultura, Desenvolupament Rural, Emergència Climàtica i Transició Ecològica, es procedeix a convocar per a l'exercici 2021 les ajudes a la valorització dels productes de qualitat agroalimentària diferenciada de la Comunitat Valenciana (DOGV 9052, 31.03.2021).  
Vist que s'han desenvolupat les activitats d'instrucció per l'òrgan competent i s'ha efectuat la valoració de les sol·licituds per l'òrgan col·legiat previst en el punt 4 de la base setena de l'annex I de l'Ordre 21/2018 esmentada, havent-se observat en tots els seus tràmits el procediment establit, i d'acord amb l'acta de la reunió d'aquest òrgan col·legiat reunit en data 7 d'octubre de 2021, resolc:  
  
  
Primer. Concessió de les ajudes  
1. Aprovar la concessió de les ajudes per als expedients i pels percentatges corresponents segons el tipus de projecte d'acord amb el punt 2 de la base tercera de l'annex I de l'ordre de bases i els imports indicats en l'annex I d'aquesta resolució. La suma dels imports concedits és de 369.122,73 ?. La dotació per al pagament d'aquestes ajudes provindrà de la quantitat destinada a aquesta línia (355.000 ?), més el sobrant procedent de les ajudes a la promoció de productes agroalimentaris de proximitat de la Comunitat Valenciana, d'acord amb el punt segon. 4 de la Resolució de 22 de març de 2021, de la consellera d'Agricultura, Desenvolupament Rural, Emergència Climàtica i Transició Ecològica.  
  
De conformitat amb la base tercera. 2 de l'ordre de bases, l'ajuda màxima per projecte subvencionat serà de 25.000 euros, i les intensitats màximes d'ajuda per tipus d'activitat investigadora desenvolupada seran:  
- del 100 % dels costos subvencionables, per a la investigació fonamental  
- del 50 % dels costos subvencionables, per a la investigació industrial  
- del 25 % dels costos subvencionables, per al desenvolupament experimental  
  
2. Denegar la concessió de les ajudes per a l'expedient indicat en l'annex II d'aquesta proposta, en concret el número 2021/VALORA/VSC/019 a nom de Fundació per al Foment de la Investigació Sanitària i Biomèdica de la CV (projecte: ECODIET) per les raons detallades en aquest.  
3. Aquestes ajudes tenen com a objecte subvencionar projectes dirigits a estimular la investigació, desenvolupament i innovació en matèria de qualitat agroalimentària diferenciada. Tot això de conformitat amb el que es disposa en l'Annex I de l'esmentada Ordre 21/2018, de 9 de juliol.  
4. Aquestes ajudes són finançades amb càrrec a la partida pressupostària 12.02.02, programa 542.20, línia S1690000, «Promoció de la qualitat agroalimentària», de la Conselleria d'Agricultura, Desenvolupament Rural, Emergència Climàtica i Transició Ecològica, la dotació de la qual és de 405.000,00 ?. D'aquesta quantitat se'n destinen a les ajudes de valorització de productes de qualitat agroalimentària diferenciada 355.000 ?.  
5. La presentació de les corresponents sol·licituds de pagament i justificació de les activitats desenvolupades haurà de realitzar-se a tot tardar el 15 de desembre de 2021.  
6. Els beneficiaris de les ajudes hauran de complir les obligacions establides en l'annex I de l'Ordre 21/2018, de 30 d'octubre, i en la resta de normativa d'aplicació.  
  
Segon. Recursos  
Contra aquesta resolució, que posa fi a la via administrativa, pot interposar-se potestativament, en el termini d'un mes, un recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica, o interposar-se, en el termini de dos mesos, directament un recurs contenciós administratiu davant el Tribunal Superior de Justícia de la Comunitat Valenciana, de conformitat amb el que s'estableix en els art. 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 8 de novembre de 2021.- El director general de Desenvolupament Rural: David Torres García.